1Hubandiikira ebidiira hu Mboosi y'obulamu, eyaliwo ohutulira elalira hu njaako. Yi hwamala ohuwulira, handi yi hwamala ohwehaliirisa handi yi mihono cheefwe chamala ohudiiraho. 2Obulamu buno nibwehola bwaaboneha, hweecha hwabubona; sakira hubulomalomaho handi hwababoolera ebidiira hu bulamu butaakama obwali nibuli ali Seefwe handi hwaabubona. 3Esyo sihwamala ohubona handi hwawulira, nisyo syosi si hubayaalira, hu munyale ohutweyambaaniaho ohuba silala naafwe, mu bulala bu huli nabwo nende Seefwe alala nende Omwaana wae Yesu Kristo. 4Hwandiika sino hu sangaalo lyeefwe linyale ohuba eliichufu. 5Bulaanu, emboosi yi hwamala ohuwulira ohutula hu Mwaana wa Nasae, niyo yino; Nasae niye obulafu, handi abulamo esiirima kata nabudiidi. 6Sakira, nihubaboolera huti huli mu bulala nae, ni haandi esiha syeene esyo huli mu siirima, awo huba hubacha mumboosi cheefwe nende mu biholwa byeefwe. 7Nae nihumenya mu bulafu, - koti lu mweene ali mu bulafu, - awo huba nihuli mu bulala nende abaasyeefwe, handi amabaanga ka Yesu Omwaana wa Nasae katulabya ohutula mu buli sibi. 8Nae nihuboola huti efwe hubulaho esibi syoosi, awo huba hwebacha abeene, handi haba sihulimo obwadyeeri daawe. 9Nae nihweyama ebibi by'efwe eyiri Nasae, achia ohwoseresa siyatusuubisa olwohuba mwesikwa handi mulungifu. Achia ohutuleheramo ebibi byeefwe byoosi mani atulabye ohutula mu bibi byeefwe byoosi. 10Nae nihuboola huti husisiiri ohuholaho esibi syoosi, awo huba huhola Nasae ohuba omubacha, handi emboosi yae haba siyiba yiri mu bulamu bweefwe.
Copyright
Learn More
lug_Latn zho_Hant eng_Latn